**Rondelul alungării Împăratului David**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul alungării Împăratului David

Desculţ şi plângând, suia muntele mâhnit

Împăratul David, dorind viaţa să îşi scape

De fiul său Absalom, urmărit de-aproape,

Pentru a-l prinde-n fuga sa, şi-a fi nimicit.

În timp ce mergeau, un blestem s-a auzit...

Şimei da cu pietre şi vântura praf în spate;

Desculţ şi plângând, suia muntele mâhnit

Împăratul David, dorind viaţa să îşi scape.

Tocmai, când era nevoia, de-a fi sprijinit

Blestemul se înteţea, să nu intre în cetate,

Abişai, i s-a opus:"Să-i tai capul Împărate?

Nu! Poate Domnu’a zis: Ţine-te de fugărit!"

Desculţ şi plângând, suia muntele mâhnit

Împăratul David, dorind viaţa să îşi scape.

Flavius Laurian Duverna